Ishockey under Vinter-OL 2018 – Menn – Kvalifisering

Kvalifiseringen til ishockeyturneringen under Vinter-OL 2018 i Pyeongchang vil avgjøres av IIHFs verdensranking i etterkant av Ishockey-VM 2015. Vertsnasjonen Sør-Korea, samt de åtte beste landene i verden, var automatisk kvalifisert til turneringen, mens alle andre land ville ha en sjanse til å kvalifisere seg til de resterende tre plassene i turneringen.

Den endelige olympiske kvalifiseringsturneringen ble spilt i perioden 1. til 4. september 2016. Lagene rangert på 10.- til 18.-plass på IIHFs verdensranking fra 2015 deltok, sammen med tre lagene som vant deres respektive grupper i førkvalifiseringen. Vinnerne av de tre gruppene var kvalifisert til Vinter-OL 2018, og vil bli plassert i gruppe A, B og C.

Kvalifiserte land

Direkte kvalifisering og seeding
For å kvalifisere seg direkte til OL skal landet være rankert som en av de 8 beste landene i verden på IIHFs verdensranking i etterkant av ishockey-VM 2015. Poengene mottatt ved årets turnering veier høyest. Poenger mottatt i årene før reduseres lineært med 25 prosent inntil det femte året, som ikke inkluderes i poengregningen.

Dermed er Russland, Finland, Tsjekkia, Sverige, Canada, Slovakia, USA og Sveits direkte kvalifisert til OL.

Tre land som har mottatt rankingpoeng valgte ikke å delta i turneringer arrangert av IIHF: Irland, Hellas og Mongolia.
Land uten seeding valgte ikke å delta i OL-kvalifiseringen.

Preliminær kvalifiseringsrunde

Playoffkamp

Gruppe K

Olympisk førkvalifisering

Gruppe G

Gruppe H

Gruppe J

Olympisk kvalifisering
Den endelige olympiske kvalifiseringsturneringen skal spilles i perioden 1. – 4. september 2016. Lagene rangert på 9. til 18.-plass på IIHFs verdensranking fra 2015 deltok, sammen med tre lagene som vant deres respektive grupper i prekvalifiseringen. Lagene rangert fra 9.- til 11.-plass hadde hjemmebanefordel. Vinnerne av de tre gruppene var kvalifisert til vinter-OL 2018, og vil bli plassert i gruppe A, B og C.

I motsetning til tidligere år var den endelige kvalifiseringsturneringen flyttet til september fra februar. Grunnen til dette var at flere land med mange spillere i NHL dermed ville være til rådighet for deres respektive landslag, noe de ikke var da turneringen ble spilt i februar. En annen årsak var at det passet de fleste landslag da mange også skulle spille World Cup i Toronto i perioden 17. september – 1. oktober 2016.

Gruppe D

Gruppe D bestående av Hviterussland (9), Slovenia (14), Danmark (15) og Polen (22) skulle spilles i Minsk i Hviterussland.

Dommere
IIHF utnevnte følgende dommere og linjedommere til å dømme kampene:

Tropper

Resultater
Spilleplanen ble offentliggjort 28. mars 2016. Alle klokkeslett er gitt i lokal tid UTC+03.00.

Gruppe E

Gruppe E bestående av Latvia (10), Tyskland (13), Østerrike (16) og Japan (20) skulle spilles i Riga i Latvia.

Latvia, som var gruppens favoritter, ble få dager før OL-kvalifiseringen rammet av usikkerhet da landslagstrener Leonīds Beresņevs gikk av med øyeblikkelig virkning på grunn av personlige årsaker. Han ble erstattet av Haralds Vasiļjevs som tidligere var landslagstrener fra 2000 til 2001.

Tropper

Resultater
Spilleplanen ble offentliggjort 17. februar 2016. Alle klokkeslett er gitt i lokal tid UTC+03.00.

Gruppe F

Gruppe F bestående av Norge (11), Frankrike (12), Kasakhstan (17) og Italia (18) skulle spille på Jordal Amfi i Oslo. Norge hadde hjemmebanefordel da de endte på 11.-plass på IIHFs verdensranking etter ishockey-VM 2015.

IIHFs flytting av turneringen fra februar til september betød at Norge og Frankrike kunne bruke deres NHL-proffer i turneringen. For Norges del betød dette at Mats Zuccarello (New York Rangers) og Andreas Martinsen (Colorado Avalanche) kunne delta, mens Frankrike kunne anvende Pierre-Édouard Bellemare (Philadelphia Flyers).

Søndagen skulle Norge spille en ren finale om OL-billetten mot Frankrike foran statsminister Erna Solberg på tribunen og et fullsatt Jordal Amfi. Første periode var målløs og så jevn som kunne forventes, hvor Norge kontrollerte kampen i første halvdel av perioden mens franskmennene overtok i siste halvdel. Kampens første mål kom 1:49 ut i andre periode da Frankrikes kaptein Laurent Meunier sendte en pasning forbi til Yorick Treille og dermed skapte en spillevendig. Norges kaptein Ole-Kristian Tollefsen klarte ikke å stoppe pucken, og Treille kunne dermed skyte pucken bak Norges målvakt Lars Haugen. Fem minutter senere skapte Patrick Thoresen en turnover da han fanget pucken rett foran Norges spillerboks i Frankrikes forsvarssone og spilte den frem til Zuccarello som etter to finter skjøt pucken opp i nettaket bak Frankrikes målvakt Cristobal Huet. Etter utligningsmålet overtok Norge kampen, hjulpet av en to- og en timinutters utvisning på Teddy og Stépane Da Costa for usportslig opptreden. Norge trodde at de hadde kommet i ledelsen da Thoresen med et «tennisslag» satte inn 2–1 i overtall. Etter videodømming konkluderte dommerne at Thoresens kølleblad var for høyt (over skulderen) da det traff pucken og målet ble annullert. I tredje periode hadde Norge flere sjanser uten at de klarte å utnytte dem, men med to og et halvt minutt igjen av kampen vippet backen Mattias Nørstebø seiersmålet opp i nettakket etter at Andreas Martinsen forgjeves hadde forsøkt å krige målet inn. Norge vant dermed kampen 2–1 og kvalifiserte seg til sitt tredje OL på rad.

Dommere
IIHF utnevnte følgende dommere og linjedommere til å dømme kampene:

Tropper

Resultater
Spilleplanen ble offentliggjort 6. juni 2016. Alle klokkeslett er gitt i lokal tid UTC+02.00.

Statistikk
De fem beste poengplukkerne.

Kilde: IIHF.com

De fem beste målmaktene som har spilt 40 % eller mer av lagets totale spilleminutter.

Kilde: IIHF.com

Sluttresultater
Turneringens sluttresultater ifølge IIHF fordelt på følgende kriterier:

1.–4. plass: Resultater for finalen og bronsefinalen
5.–8. plass: Røk ut i kvartfinalen, rangert etter plassering; deretter poeng og målforskjell i gruppespillet
9.–12. plass: Røk ut i kvalifiseringskampen til kvartfinalen; rangert etter plassering, deretter poeng og målforskjell i gruppespillet
13.–21. plass: Olympisk kvalifisering; rangert etter plassering, deretter poeng og målforskjell
22.–30. plass: Olympisk førkvalifisering; rangert etter plassering, deretter poeng og målforskjell
31.–36. plass: Preliminær kvalifiseringsrunde; rangert etter plassering, deretter poeng og målforskjell
37. plass: Taperen av playoffkampen om spill i preliminær kvalifiseringsrunde.

Se også
 Ishockey under Vinter-OL 2018 – Menn

Referanser

Eksterne lenker
 IIHFs offisielle nettside om Vinter-OL 2018

Ishockey under Vinter-OL 2018